**Jeong Eun-kyeong** eli **Jung Eun-kyeong** (hangul: 정은경; hanja: 鄭銀敬; uudistettu latinisaatio: *Jeong Eun-gyeong*; s. 1965 Gwangju) on eteläkorealainen lääkäri ja epidemologi (M.D. Ph.D.), joka on kesästä 2017 lähtien johtanut Korean tautienehkäisy- ja -valvontavirastoa (KCDA).

Jung valmistui lääkäriksi Soulin valtionyliopiston lääketieteellisestä korkeakoulusta ja erikoistui perhelääkäriksi. Hän opiskeli myös kansanterveystieteen maisteriksi ja tohtoriksi ehkäisevän lääketieteen alalta.

Jung on työskennellyt tautienehkäisyn parissa ja oppinut niiden hoidosta useamman epidemian aikana jo ennen vuotta 2020. Työskenneltyään ensin perhelääkärinä Yangjun kaupungissa Soulin lähistöllä, Jung siirtyi vuonna 1995 tutkijaksi Etelä-Korean terveysministeriöön. Hän eteni ministeriön ensiapuosaston johtoon vuoden 2009 sikainfluenssaepidemian (H1N1) aikana, jolloin 750 000 eteläkorealaista sairastui tautiin. Hänet oli juuri nimitetty KCDC:n tautientorjuntakeskuksen johtoon kuusi vuotta myöhemmin, kun vuoden 2015 MERS-epidemia levisi. Tuolloin 38 ihmistä kuoli Etelä-Koreassa. Korean tautikeskusta kritisoitiin covid-19-tautia tappavamman, mutta heikommin tarttuvan MERSin hoidosta. Erityisesti tuolloin kritisoitiin yleisölle annetun tiedotuksen puutteita. Joissain kaupungeissa viranomaiset esimerkiksi havaitsivat MERS-potilaita siirrettävän paikallisiin sairaaloihin ilman että mitään ilmoitusta tästä olisi saatu KCDC:ltä. Epidemian jälkeen tapahtumia selvitettiin. Vaikka johtoa ei silloin erotettu, mutta Jung ja muiden viranhaltijoiden palkkaa alennettiin. Vuonna 2016 Jung kuitenkin sai vastuulleen uuden, hallituksen tautiepidemioiden koordinaatiosta vastaavan yksikön johtamisen. Tästä tehtävästä hänet nimettiin koko Korean tautienehkäisy- ja -valvontakeskuksen johtajaksi seuraavana vuonna. Syyskuussa 2020 hän jatkoi laajentuneen, covid-19-taudin vastatoimia asiantuntijalaitoksena johtavan, Korean tautivirastoksi muuttetun organisaation johdossa.

Hän on noussut koronaviruspandemian aikaisen, helmi-huhtikuun 2020 toimintansa johdosta erääksi koronapandemian vastaisen taistelun esikuvaksi ja kansallissankariksi maassaan. Ominaista Etelä-Korean covid-19-epidemian vastatoimille on ollut varhaisen vaiheen laajamittainen testaus ja tartuntaketjujen jäljittäminen yhdistettynä maan hyvätasoiseen terveydenhoitoon ja määrätietoisiin rajoitustoimenpiteisiin. Tämän on johtanut verraten pieniin kuolonuhrimääriin väkilukuun suhteutettuna. Tätä on verrattu jo maaliskuussa esimerkiksi Yhdysvaltojen johdon verraten leväperäiseen suhtautumiseen epidemiaan.

Lähteet
-------

1. 1 2  Kwak Sung-sun: Moon names former doctor as KCDC head  27.7.2017. koreabiomed.com. Viitattu 30.4.2020. (englanniksi)
2. ↑  Director's Message  18.4.2019. KCDC, cdc.go.kr. Viitattu 30.4.2020. (englanniksi)
3. 1 2  Sohee Kim & Heesu Lee: The Virus Hunter Showing the World How to Fight an Epidemic  20.3.2020. bloomberg.com. Viitattu 30.4.2020. (englanniksi)
4. ↑  (LEAD) KCDC chief tapped as head of new state disease control agency  8.9.2020. yna.co.kr. Viitattu 8.4.2021. (englanniksi)
5. ↑  China COVID-19 cases rise, as do worries over Diamond Princess risk  18.2.2020. Center for Infectious Disease Research and Policy, University of Minnesota, cidrap.umn.edu. Viitattu 30.4.2020. (englanniksi)
6. ↑  Sam Walker: In the Coronavirus Crisis, Deputies Are the Leaders We Turn to  4.4.2020. watertownworks.com, also in The Wall Street Journal as *Thank God for Calm, Competent Deputies*. Viitattu 30.4.2020. (englanniksi)[vanhentunut linkki]

Aiheesta muualla
----------------

* South Koreans post supporting messages on social media to health authorities fighting COVID-19 (Feb 28, 2020, video: 1:46) (englanniksi) (youtube.com)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Korea

 |

 |